31994D0164
L 074/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 февруари 1994 година
за изменение на Директива 91/68/ЕИО на Съвета по отношение на формулировката на здравните сертификати
(94/164/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), и по-специално член 14, втори параграф от нея,
като има предвид, че формулировката на сертификатите, предвидени в приложение Д към Директива 91/68/ЕИО, трябва да бъде уточнена и трябва да включва гаранции, свързани с някои болести;
като има предвид, че за да се избегне всякакво объркване, разпоредбите на приложение Д към посочената директива следва да се преформулират;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение Д към Директива 91/68/ЕИО се заменя с приложението към настоящото решение.
Член 2
Настоящото решение се прилага от шестдесетия ден след датата на нотифицирането му.
Член 3
Адресати на настоящото решение са държавите-членки.
Съставено в Брюксел на 18 февруари 1994 година.